नाग्रिजुलि जौगाखां खोन्दोनि सिङाव थानाय माखासे भि.सि.डि.सि.नि सोद्रोमाफोरनि हेंथायै जाख्ल’नायनि अजद होनायआ गोदान बाथ्रा नङा। बिटिसि खुंथाइखौ बिपिएफनि सोरखार सालायनाय समाव माखासे जाख्ल’ग्रा अफिसार-मावथि आरो बेंकनि मावथिफोरनि हेफाजाबजों एम.जि.एन.रेगा आरो गाहाइ मन्त्रि आवाज यजोनानि माकासे मावबिथांखिफोरनि सायाव गोबां जाख्ल’नाय जादों। मिथिनो मोननाय बादिब्ला गोबां निखावरिफोरनि न’फोरखौ लुफुङा लाबानो रांफोरखौ जाख्ल’दों। बेनि मोनसे फोरमान महरै मोनदों 1 नं. पुब-कुमारिकाता भि.सि.डि.सि.नि सिङाव थानाय काउलि गामियाव। बे गामिनिनो आगुनि भिसिडिसि सोद्रोमा अनुकुल सिंहआ माखासे निखावरि नख’रनिफोरनि सायाव मोनसेनि उनाव मोनसे जाख्ल’नाय खामानिखौ मवदों।